CELEX: 32017R1533
Language: bg
Date: 2017-09-08 00:00:00
Title: Делегиран регламент (ЕС) 2017/1533 на Комисията от 8 септември 2017 година за изменение на Делегиран регламент (ЕС) 2017/1165 по отношение на временните извънредни мерки за подпомагане на производителите на праскови и нектарини в Гърция, Испания и Италия

9.9.2017   
            
            
               BG
            
            
               Официален вестник на Европейския съюз
            
            
               L 233/1
            
         ДЕЛЕГИРАН РЕГЛАМЕНТ (ЕС) 2017/1533 НА КОМИСИЯТА
   от 8 септември 2017 година
   за изменение на Делегиран регламент (ЕС) 2017/1165 по отношение на временните извънредни мерки за подпомагане на производителите на праскови и нектарини в Гърция, Испания и Италия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 219, параграф 1 във връзка с член 228 от него,
   като има предвид, че:
   
               (1)
            
            
               В периода между 3 и 8 август 2017 г. някои държави членки и заинтересовани страни уведомиха Комисията за сериозни смущения на пазара в сектора на прасковите и нектарините, дължащи се на високото равнище на производството и запасите, по-специално в Гърция, Испания и Италия. Запасите от праскови и нектарини в Испания възлизат на 87 000 тона, като в началото на август 50 % от реколтата от праскови все още не беше събрана. Запасите от праскови и нектарини в Италия възлизат на 130 000 тона, като 30 % от реколтата от тези продукти предстои да бъде събрана.
            
         
               (2)
            
            
               След като през 2014 г. Русия наложи забрана за внос на плодове и зеленчуци от Съюза, производителите се опитваха да намерят алтернативни експортни пазари. Износът за Беларус, която понастоящем е първа експортна дестинация за прасковите и нектарините през периода на бране, обаче от 2015 г. насам е намалял с 25 %. От 1 юли 2017 г. износът е засегнат в още по-голяма степен поради въвеждането на санитарни и фитосанитарни мерки от страна на държави — членки на Евразийския икономически съюз, и по-специално от Беларус. Освен това поради факта, че тези продукти са бързоразвалящи се, износът за трети държави на практика е труден.
            
         
               (3)
            
            
               Комбинацията от тези обстоятелства влияе върху цените. Според наличните данни пазарната ситуация, и по-специално равнището на цените, са много сходни със ситуацията през 2014 г., когато Русия въведе ембарго.
            
         
               (4)
            
            
               Испания и Италия потвърдиха, че организациите на производителите вече са въвели мерки за предотвратяване и преодоляване на кризи в рамките на оперативните си програми и са използвали временните извънредни мерки за подпомагане, предвидени в Делегиран регламент (ЕС) 2017/1165 (2). Следователно в рамките на действащите понастоящем схеми възможностите за изтегляне на допълнителни количества от пазара вече са изчерпани.
            
         
               (5)
            
            
               Сегашните обстоятелства представляват сериозни смущения за сектора на прасковите и нектарините и тази ситуация или последиците от нея за пазара вероятно ще продължат или ще се влошат, като същевременно обичайните мерки за предотвратяване и преодоляване на кризи, които са на разположение по силата на Регламент (ЕС) № 1308/2013, изглеждат недостатъчни.
            
         
               (6)
            
            
               Въпреки че тези смущения на пазара са само косвено свързани с руското ембарго, по практически съображения и в интерес на опростяването е целесъобразно да се използва съществуващата система, предвидена в Делегиран регламент (ЕС) 2017/1165.
            
         
               (7)
            
            
               С цел да се осигури достатъчно въздействие за стабилизиране на пазара, количествата, предвидени в Делегиран регламент (ЕС) 2017/1165 за прасковите и нектарините, следва да се утроят за производителите в Гърция, Испания и Италия.
            
         
               (8)
            
            
               Поради това Делегиран регламент (ЕС) 2017/1165 следва да бъде съответно изменен.
            
         
               (9)
            
            
               С цел да се окаже незабавно въздействие върху пазара и да се подпомогне стабилизирането на цените в основния сезон за прибиране на реколтата, настоящият регламент следва да се прилага с обратно действие, считано от датата, на която Комисията е била уведомена официално и фактически за възникналата ситуация, а именно от 3 август 2017.
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Делегиран регламент (ЕС) 2017/1165
   Приложение I към Делегиран регламент (ЕС) 2017/1165 се заменя с текста в приложението към настоящия регламент.
   Член 2
   Влизане в сила и прилагане
   Настоящият регламент влиза в сила в деня на публикуването му в Официален вестник на Европейския съюз.
   
   Той се прилага от 3 август 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 септември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  Делегиран регламент (ЕС) 2017/1165 на Комисията от 20 април 2017 г. за определяне на временни извънредни мерки за подпомагане на производителите на някои видове плодове (ОВ L 170, 1.7.2017 г., стр. 31).
   
      ПРИЛОЖЕНИЕ
      „
            ПРИЛОЖЕНИЕ I
            
               Максимални количества продукти, разпределени по държави членки, както е предвидено в член 2, параграф 1
            
            
                        (в тонове)
                     
                  
                        Държава членка
                     
                     
                        Ябълки и круши
                     
                     
                        Сливи
                     
                     
                        Портокали, клементини, мандарини и лимони
                     
                     
                        Праскови и нектарини
                     
                  
                        Белгия
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Германия
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Гърция
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Испания
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Франция
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Хърватия
                     
                     
                        510
                     
                     
                         
                     
                     
                        850
                     
                     
                         
                     
                  
                        Италия
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Кипър
                     
                     
                         
                     
                     
                         
                     
                     
                        3 060 
                     
                     
                         
                     
                  
                        Нидерландия
                     
                     
                        5 865 
                     
                     
                         
                     
                     
                         
                     
                     
                         
                     
                  
                        Австрия
                     
                     
                        510
                     
                     
                         
                     
                     
                         
                     
                     
                         
                     
                  
                        Полша
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Португалия
                     
                     
                        935
                     
                     
                         
                     
                     
                         
                     
                     
                         
                     
                  “